ΓΡΑΠΤΗ ΕΡΩΤΗΣΗ E-0124/02

υποβολή: Roberta Angelilli (UEN) προς την Επιτροπή

(29 Ιανουαρίου 2002)

Θέμα: Άδεια οδήγησης λεωφορείου

Στην Ιταλία, ένας οδηγός λεωφορείου που κλείνει το 65ο έτος ηλικίας, χάνει αυτομάτως την άδεια οδήγησης για το όχημα αυτό, κάτι που αντίθετα δεν φαίνεται να συμβαίνει σε άλλες χώρες της ΕΕ όπου η δέσμευση αυτή δενφίσταται και η εν λόγω άδεια παραμένει ισχύουσα ακόμη και μετά το 75ο έτος ηλικίας και εν πάση περιπτώσει όσο αναγνωρίζεται η ψυχοσωματική καταλληλότητα του αυτοκινητιστή.

Συγκεκριμένα, ένας γερμανός πολίτης άνω των 65, μπορεί π.χ. να οδηγήσει θαυμάσια ένα λεωφορείο στην Ιταλία, κάτι που αντίθετα αποκλείεται για έναν ιταλό συνάδελφό του.

Κατ' αυτόν τον τρόπο παρατηρείται κάποια ανισότητα που πλήττει τις ιταλικές μικρών και πολύ μικρών διαστάσεων οικογενειακές επιχειρήσεις του κλάδου.

Υπό το πρίσμα των ανωτέρω μπορεί η Επιτροπή να αναφέρει:

1. Υπάρχουν σχετικές οδηγίες στην Ένωση·

2. Ποιά είναι η κατάσταση στα άλλα κράτη μέλη·

3. Ποιά είναι η γνώμη της σχετικά·

Απάντηση της κας de Palacio εξ ονόματος της Επιτροπής

(12 Μαρτίου 2002)

1. Η οδηγία 91/439/ΕΟΚ του Συμβουλίου, της 29ης Ιουλίου 1991, για τις άδειες οδήγησης(1), η οποία εγκρίθηκε στις 29 Ιουλίου 1991, άρχισε να ισχύει την 1η Ιουλίου 1996. Προβλέπει την αμοιβαία αναγνώριση όλων των αδειών οδήγησης που χορηγούνται στα κράτη μέλη. Εξάλλου, τα κράτη μέλη παραμένουν αποκλειστικώςπεύθυνα για τον καθορισμό της διάρκειας ισχύος των αδειών σε εθνικό επίπεδο (άρθρο 1 παράγραφος 3 της οδηγίας).

2. Τα ως άνω διαμορφώνουν μία ανομοιογενή και περίπλοκη κατάσταση στην Ένωση. Επιπλέον, η διάρκεια ισχύος δεν συμπίπτει πάντοτε με τις περιοδικές ιατρικές εξετάσεις τις οποίες τα κράτη μέλη είναιποχρεωμένα να επιβάλλουν στους οδηγούς βαρέων φορτηγών και λεωφορείων, προκειμένου να αξιολογηθεί η βιολογική επάρκειά τους για την οδήγηση(2).

Οι άδειες οδήγησης λεωφορείου δεν ανανεούνται πέραν ενός ορισμένου ορίου ηλικίας σε τρία κράτη μέλη πλην της Ιταλίας: για τους οδηγούς λεωφορείων ηλικίας άνω των 65 ετών στην Πορτογαλία, για τους οδηγούς άνω των 70 ετών στην Φινλανδία και για τους οδηγούς άνω των 75 ετών στο Λουξεμβούργο. Στο Αξιότιμο Μέλος του Κοινοβουλίου καθώς και στη Γενική Γραμματεία του Κοινοβουλίου αποστέλλεται πλήρης τεκμηρίωση για την κατάσταση σε όλα τα κράτη μέλη.

3. Λόγω της συνθετότητας της εν προκειμένω κατάστασης, η οποία αναγνωρίστηκε από το Ευρωπαϊκό Δικαστήριο(3), η εναρμόνιση των σχετικών με τις άδειες οδήγησης διατάξεων πρέπει να διενεργηθεί σταδιακά.

Μολονότι η διάρκεια ισχύος των αδειών δεν έχει ακόμη εναρμονισθεί, πρέπει να σημειωθεί ότι το σημείο 4 του παραρτήματος ΙΙΙ της προαναφερθείσας οδηγίας 91/439/ΕΟΚ προβλέπει ήδη περιοδικές ιατρικές εξετάσεις για τους οδηγούς βαρέων φορτηγών και λεωφορείων. Σε γενικές γραμμές, οι περιοδικές αυτές εξετάσεις επιφέρουν εμμέσως κάποιο περιορισμό της διάρκειας ισχύος για τις εν λόγω ομάδες οδηγών.

Η Επιτροπή, στο πλαίσιο του μελλοντικού προγράμματος δράσης για την οδική ασφάλεια, μελετά τη σκοπιμότητα τηςποβολής πρότασης οδηγίας για την τροποποίηση της οδηγίας 91/439/ΕΟΚ και για την θέσπιση εναρμονισμένης διάρκειας ισχύος για όλες τις κατηγορίες αδειών οδήγησης, τηρουμένης της αρχής της επικουρικότητας.

(1) ΕΕ L 237 της 24.8.1991.

(2) Κατ'εφαρμογήν του παραρτήματος III, σημείο 4 της οδηγίας 91/439/ΕΟΚ.

(3) Βλ. απόφαση της 29ης Φεβρουαρίου 1996,πόθεση C-193/94 Skanavi, παράγραφος 27 — Συλλογή νομοθεσίας 1996, σελίδα I-00929.